wickkiey/tamil-wikipedia-markdown huggingface dataset:
# குரு ஹர் ராய்



**குரு ஹர் ராய்** (Guru Har Rai) (1630 சனவரி 16 - 1661 அக்டோபர் 6) என்பவர், பத்து சீக்கிய குருக்களில்  
சீக்கிய நம்பிக்கையின் ஏழாவது குருவான இவர், தனது தாத்தா அடிச்சுவட்டை பின்பற்றி 1644-ம் ஆண்டு மார்ச் மாதம் 8-ம் நாளன்று குரு ஆனார். மேலும் இவர், ஆறாவது சீக்கிய குருவான குரு அர்கோவிந்த் என்பவரின் பேரனாகவும் அறியப்படுகிறார்.  

## சான்றாதாரங்கள்
# குரு அர் கிருசன்


**குரு அர் கிருசன்** (1656 யூலை 23 - 1664 மார்ச்சு 30) என்பவர், பத்து சீக்கிய குருக்களில்  
சீக்கிய நம்பிக்கையின் எட்டாம் குருவான இவர், ஏழாம் குருவான குரு ஹர் ராய் மறைவின் (*1661 அக்டோபர் 6*) காரணமாக தனது ஐந்தாவது அகவையிலேயே இளம் சீக்கிய குரு ஆனார்.  

## சான்றாதாரங்கள்
# குரு தேக் பகதூர்


**குரு தேக் பகதூர்** (*Guru Tegh Bahadur*) (பஞ்சாபி: ਗੁਰੂ ਤੇਗ਼ ਬਹਾਦਰ). (ஏப்ரல் 1, 1621 - நவம்பர் 24, 1675) என்றறியும் இவர், பத்து சீக்கிய குருக்களில் (தீர்க்கதரிசிகள்) சீக்கிய மத நம்பிக்கையின் ஒன்பதாம் நானக் குருவாவார். சீக்கிய குருக்களில் முதல் குருவான குரு நானக் என்பவரின் ஆவி, இவர்மீது தொடர்ந்ததாகவும் நம்பப்படுகிறது. மேலும், ஆதி கிரந்த் எனப்படும் குரு கிரந்த் சாகிப் எனும் சீக்கியர்களின் புனித நூலில், இவரது 115 கவிதை நடையிலான பாசுரங்களின் (இறைப் பாடல்கள்) உரை இடம்பெற்றுள்ளது.  

இவர் முகலாயப் பேரரசர் அவுரங்கசீப்பின் ஆணையால் 24 நவம்பர் 1675 அன்று கொல்லப்பட்டார்.  

## சான்றாதாரங்கள்
# ரியோ

**ரியோ** (*Rio*) என்பது பின்வருவனவற்றைக் குறிக்கலாம்:  

## இடங்கள்
- இரியோ டி செனீரோ

## போக்குவரத்து
- RIO (ரியோ), இரியோ டி செனீரோ பன்னாட்டு வான் போக்குவரத்து சங்க வானூர்தி நிலையக் குறியீடு

## திரைப்படம்
- ரியோ (2011 திரைப்படங்கள்)
- ரியோ 2
# பஞ்சாபி கிளைமொழிகள்



**பஞ்சாபி கிளைமொழிகள்** பாக்கிசுத்தானில் 60% மக்களாலும், இந்தியாவின் பஞ்சாப் மாநிலத்தில் பெரும்பாலோராலும் பேசப்படுகின்றன. இந்தியாவில் பேசப்படும் முக்கியமான பஞ்சாபி கிளைமொழிகள் மாஜி, தோவாபி, மல்வாய், போவாதி என்பன. போத்தோகாரி, லாண்டி, முல்த்தானி ஆகியவை பாக்கிசுதானில் பேசப்படுபவற்றுள் முக்கியமானவை. மாஜி இரு நாடுகளிலும் செந்தரமாகக் கருதப்படுகிறது.  

## கிளைமொழிகள்
### மாஜி

மாஜி என்பது எழுத்துப் பஞ்சாபியின் நியமமாக இருப்பதால், அதுவே பஞ்சாபியின் மதிப்புக்குரிய கிளைமொழியாக உள்ளது. இது பஞ்சாப்பின் மையப் பகுதியில் மாஜா என்னும் பகுதியில் பேசப்படுகிறது. பாக்கிசுத்தானின் மாவட்டங்களான லாகூர், சேக்குப்புரம், காசூர், ஒக்காரா, நான்கானா, சாகிப், பைசலாபாத், குச்ரன்வாலா, வாசிராபாத், சியால்கோட், நரோவால், குசராத், சேலும், பாக்பட்டன், வெகாரி, கணேவால், சாகிவால், ஹபீசாபாத், மாண்டி பகாவுத்தீன், சினியத் ஆகியவை இப்பகுதியில் அடங்குகின்றன. இந்தியாவில், பஞ்சாப் மாநிலத்தில் உள்ள அம்ரித்சார், தார்ன் தாரண் சாகிப், குர்தாசுப்பூர் ஆகிய மாவட்டங்களிலும், பஞ்சாப், அரியானா, உத்தரப் பிரதேசம் ஆகிய மாநிலங்களில் உள்ள பிற முக்கிய நகரங்களிலும், தில்லி, மும்பாய் ஆகிய நகரங்களிலும் குறிப்பிடத்தக்க அளவில் இக்கிளைமொழி பேசப்படுகின்றது.  

### மகாசு பகாரி
மகாசு பகாரி இமாச்சலப் பிரதேசத்தில் பேசப்படும் ஒரு மேற்குப் பஞ்சாபி மொழி. இதை மகாசுயி அல்லது மகாசுவி என்றும் அழைப்பதுண்டு. 2001ம் ஆண்டுக் கணக்கெடுப்பின்படி இம்மொழி பேசுவோரின் எண்ணிக்கை ஏறத்தாழ 1,000,000. இது பொதுவாக சிம்லா, சோலான் மாவட்டங்களில் பேசப்படுகின்றது. சிம்லாவும், சோலானும், பழைய மகாசு மாவட்டத்தின் பகுதிகள் ஆகும்.  

இக்கிளைமொழி, இந்தோ-ஐரோப்பியம், இந்தோ-ஈரானியம், இந்தோ-ஆரியம், வடக்கு வலயம், மேற்கு பகாரி என வகைப்படுத்தப்பட்டுள்ளது. இடங்களைப் பொறுத்து இக்கிளைமொழி பல வட்டார வழக்குகளை உருவாக்கியுள்ளது. எடுத்துக்காட்டாக, கீழ் மகாசு பகாரி (பகாத்தி, பக்லியானி, கியுந்தாலி), மேல் மகாசு பகாரி (ராம்புரி, ரோஃருரி, சிம்லா சிராசி, சோடோச்சி).  

### சாபுரி
சர்கோதா கிளைமொழி எனவும் அறியப்படும் சாபுரி கிளைமொழி பெரும்பாலும் பாக்கிசுத்தானின் பஞ்சாப்பில் பேசப்படுகிறது. சர்கோத் பிரிவில் பேசப்படும் இம்மொழி பஞ்சாபி மொழியின் மிகப்பழைய கிளைமொழிகளுள் ஒன்று. இதன் பெயர் முந்திய சாப்பூர் மாவட்டத்தின் பெயரிலிருந்து பெறப்பட்டது. இக்கிளைமொழி, மாஜி, போத்தோகாரி, தலோச்சி ஆகிய கிளைமொழிகளின் கலவை எனலாம். குசாப் பகுதியில் வாழும் சாப்புரியர்கள் கூடிய தலோச்சிக் கிளைமொழிச் சாயலுடன் சாபுரியைப் பேசுகின்றனர். அதேவேளை தென்பகுதிச் சாபுரி மொழியில் கூடுதலான சாங்கோச்சி மொழியின் தன்மையைக் காணலாம். பரந்த பகுதியொன்றில் காணப்படும் இம்மொழி சர்கோதா, குசாப் மாவட்டங்களிலும், அயலில் உள்ள மியன்வாலி, பாக்கர் ஆகிய மாவட்டங்களிலும் பேசப்படுகின்றது. பஞ்சாபியின் பிற கிளைமொழிகளில் இருந்து வேறுபடுத்திக் காட்டக்கூடிய பல்வேறு அம்சங்களைக் கொண்டதாக சாபுரி கிளைமொழி உள்ளது.
# தலேர் மெகந்தி



**தலேர் சிங்** (*Daler Singh*) பரவலாக மேடைப் பெயர், **"தலேர் மெகந்தி"** (பிறப்பு 18 ஆகத்து 1967) இந்திய இசைப்பதிவுக் கலைஞர், இசைக்கலைஞர், பாடலாசிரியர், எழுத்தாளர், இசைத்தட்டு தயாரிப்பாளர், நிகழ்ச்சியாளர் மற்றும் சூழலியலாளர். உலகெங்கும் பங்கராவை பரப்பியதற்காக அறியப்படுகின்றார். தலேருக்கு முன்பாக பரவியிருந்த இந்தித் திரைப்பட இசைக்கு மாற்றாக திரையிசை இல்லா இசைவகையை பரப்பியதற்கும் புகழ்பெற்றவர். தனித்துவமான குரலுடன் ஆற்றல்மிகு நடனப் பாடல்களால் உணர்ச்சிமிகு பாடல்களை வழங்கும் இந்தியப் பரப்பிசைக் கலைஞராகவும் அறியப்படுகின்றார். இவரது தலைப்பாகையும் நீண்ட தவழும் உடைகளும் தனி அடையாளங்களாக உள்ளன.  
## மேற்சான்றுகள்
# 1576



ஆண்டு **1576** (**MDLXXVI**) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.  

## நிகழ்வுகள்
- மே 5 &ndash; பிரான்சில் ஐந்தாம் சமயப் போர் முடிவுக்கு வந்தது. சீர்திருத்தத் திருச்சபையினரின் சமய வழிபாட்டிற்கு அனுமதி வழங்கப்பட்டது.
- சூலை 11 &ndash; ஆங்கிலேய மாலுமி மார்ட்டின் புரோபிசர் கிறீன்லாந்தைக் கண்டார்.
- நவம்பர் 2 &ndash; இரண்டாம் ருடோல்ஃபு புனித உரோமைப் பேரரசர் ஆனார்.
- டிசம்பர் &ndash; பிரான்சில் ஆறாம் சமயப் போர் ஆரம்பமானது.
- டிசம்பர் 14 &ndash; அங்கேரிய இளவரசர் இசுட்டீவன் பாத்தோறி போலந்தின் மன்னராகத் தேர்ந்தெடுக்கப்பட்டார்.
- புதிய எசுப்பானியாவில் (இன்றைய மெக்சிக்கோ) கொக்கோலிஸ்டி கொள்ளை நோய் பரவியதில் மில்லியன் கணக்கில் மக்கள் உயிரிழந்தனர்.

## பிறப்புகள்

## இறப்புகள்
- செப்டம்பர் 21 &ndash; கார்டானோ, இத்தாலியக் கணிதவியலாளர், மருத்துவர் (பு. 1502)
- நவம்பர் 9 &ndash; நான்காம் சாமராச உடையார், மைசூரின் மன்னர் (பி. 1507)
# பஞ்சாப் நடுவண் பல்கலைக்கழகம்

:* நடுவண் பஞ்சாப் பல்கலைக்கழகம், பாக்கித்தானுடனோ பஞ்சாப் பல்கலைக்கழகம், சண்டிகர் உடனோ குழப்பிக் கொள்ள வேண்டாம் *.  

**பஞ்சாப் நடுவண் பல்கலைக்கழகம்** (*The Central University of Punjab*, **CUPB**) இந்திய பஞ்சாபில் பட்டிண்டாவில் அமைக்கப்பட்டுள்ள நடுவண் பல்கலைக்கழகம் ஆகும். இது நாடாளுமன்றம் இயற்றிய சட்டத்தின்படி நிறுவப்பட்டுள்ளது: இந்திய அரசின் "நடுவண் பல்கலைக்கழகங்கள் சட்டம், 2009". பஞ்சாப் நடுவண் பல்கலைக்கழகத்தின் ஆளுகைப்பகுதி பஞ்சாப் மாநிலம் முழுமையுமாகும். ரிசர்ச்கேட் & இசுகோப்பசு நிறுவனத்தின் தரவரிசைப்படி புதியதாக நிறுவப்பட்ட நடுவண் பல்கலைக்கழகங்களில் 2012 முதல் தொடர்ச்சியாக முதலிடத்தில் உள்ளது. நடுவண் பல்கலைக்கழகங்களில் பஞ்சாப் நடுவண் பல்கலைக்கழகத்தில் மட்டுமே விடுமுறைகளோ பருவங்களுக்கு இடையில் இடைவெளியோ இல்லாதுள்ளது. தவிரவும் இங்குதான் துணைநிலை பேராசிரியர்கள் உயிரியளவுகள்-அடிப்படையிலமைந்த வருகைப்பதிவில் பதிகையிட வேண்டியுள்ளது. ஆசிரியர் சங்கம் எதுவும் இல்லை. கல்வியாளர்களுக்கு இரண்டாண்டுகள் பயிற்சிக்காலம் இருப்பதும் இங்குதான் நடைமுறையில் உள்ளது.  
## பல்கலைக்கழகம்

பஞ்சாப் நடுவண் பல்கலைக்கழகம், பட்டிண்டா 2009ஆம் ஆண்டு நடுவண் பல்கலைக்கழகங்கள் சட்டத்தின்படி நிறுவப்பட்டது; குடியரசுத் தலைவரின் அனுமதியை மார்ச் 20, 2009இல் பெற்றது. இதன் ஆள்புலம் பஞ்சாப் மாநிலம் முழுமைக்குமானது.  

ஏப்ரல் 2009இல் துணை வேந்தர் குடியிருப்பில் அமைக்கப்பட்ட முகாம் அலுவலகத்தில் தனது செயற்பாட்டைத் துவங்கியது. நவம்பர் 2009இல் 35 ஏக்கரா பரப்பளவில் அமைந்துள்ள நகர வளாகத்திற்கு மாறியது. முதன்மை வளாகம் பதின்டா-பாதல் சாலையில் குடா சிற்றூரில் 500 ஏக்கர் நிலத்தில் கட்டமைக்கப்பட்டு வருகின்றது. பட்டிண்டா பேருந்து நிலையத்திலிருந்து இது 21.5 கி.மீ. தொலைவில் உள்ளது.  
## மேற்சான்றுகள்
# கீரொவ் மாகாணம்


கீரொவ் மாகாணம் 1934 டிசம்பர் 7 இல் கீரொவ் கிராய் என்ற பெயரில் அமைக்கப்பட்டது. 1936 இல் மாகாணமானது. இதன் நிருவாகத்தில் 39 மாவட்டங்களும், 6 நகரங்களும் உள்ளன.  

## மக்கள் வகைப்பாடு
இங்குள்ள மக்கள்தொகை: 1,341,312 (2010).  

## சமயம்
2012 அதிகாரபூர்வ தரவுகளின் படி, 40.1% மக்கள் உருசிய மரபுவழித் திருச்சபையினர். 5% பொதுக் கிறித்தவர்கள், 1% பழமைவாத அல்லது உருசியம் அல்லாத கிழக்கு மரபுவழி திருச்சபையினர். 1% இசுலாமியர். 1% பழைய நம்பிக்கை கொண்டவர்கள். 33% சமயசார்பற்றவர்கள், 13% is இறைமறுப்புக் கொள்கையுடையவர்கள்.
# யாரோசிலாவ் மாகாணம்


**யாரோசிலாவ் மாகாணம்** (*Yaroslavl Oblast*, , **யாரோசிலாவ்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது மத்திய நடுவண் மாவட்டத்தில், துவெர், மாசுக்கோ, இவனோவோ, விளதீமிர், கொசுத்திரோமா, வொலக்தா மாகாணங்களுக்கிடையே அமைந்துள்ளது. இதன் நிருவாக மையம் யாரோசிலாவ் நகரம் ஆகும். மக்கள்தொகை: 1,272,468 (2010 கணக்கெடுப்பு).  

## புவியியல்
வோல்கா ஆறு இம்மாகாணம் ஊடாகப் பாய்கிறது. இங்குள்ள ரிபீன்சுக் நீர்த்தேக்கம் ஐரோப்பாவின் மிகப்பெரும் நீர்த்தேக்கங்களில் ஒன்றாகும்.  

## மக்கள் வகைப்பாடு
2010 மக்கள் கணக்கெடுப்பின் படி, இங்குள்ள மக்கள்தொகை 1,272,468 ஆகும்.  

## சமயம்
2012 அதிகாரபூர்வ தரவுகளின் படி, 32.6% உருசிய மரபுவழித் திருச்சபையினர். 5% பொதுக் கிறித்தவர்கள், 2% பழமைவாத அல்லது உருசியம் அல்லாத கிழக்கு மரபுவழி திருச்சபையினர். 1% முஸ்லிம்கள். அத்துடன் 34% சமய சார்பற்றவர்கள், 15% இரைமறுப்பாளர்கள் ஆவர். 10.4% ஏனைய சமயத்தினர்
# கே. என். கோவிந்தாச்சார்யா


**கே. என். கோவிந்தாச்சார்யா** (பிறப்பு 1943 மே 2) என்பவர் இந்திய அரசியல்வாதி, இராசுட்டிரிய சேவக் சங்கப் பரப்புநர், சமூகச் செயற்பாட்டாளர், சூழலியல் செயற்பாட்டாளர் எனவும் அறியப்படுகிறார்.  

## அரசியல் பணிகள்
1988 ஆம் ஆண்டில் கோவிந்தாச்சார்யா பாரதிய ஜனதா கட்சியில் சேர்ந்தார். அதில் 2000 வரை பொதுச்செயலாளராக இருந்தார்.  
ஆனால் தற்சமயம் பாரதிய சனதா கட்சியின் நடவடிக்கைகளைக் கண்டித்துப் பேசி வருகிறார்.  

இவருடைய முன்னெடுப்பு முயற்சியால் பாரத் விகாஸ் சங்கம் என்னும் அமைப்பின் 3 ஆவது தேசிய மாநாடு 2011 திசம்பர் இறுதியில் கல்புர்கியில் நடந்தது.  

இந்திய அரசியலிலும் பெரும் குழுமங்களிலும் நடைபெறும் ஊழல்களைக் கண்டித்து சனநாயகக் காப்பு முன்னணி என்னும் ஓர்  
அமைப்பை 2011 திசம்பர் 25 இல் தொடங்கினார்.
# சிறு கைத்துப்பாக்கி

17'' அரைத்தானியக்க சிறு கைத்துப்பாக்கி.]]  
**சிறு கைத்துப்பாக்கி** (*pistol*) என்பது ஒரு கைத்துப்பாக்கி வகையாகும். சில கைத்துப்பாக்கி நிபுணர்களும் அகராதிகளும் சிறு கைத்துப்பாக்கியை கைத்துப்பாக்கியின் ஒரு உப அமைப்பாகக் கருத, ஏனையோர் முற்றிலும் ஒன்றாகக் கருதுகின்றனர். சிலநேரங்களில், "சிறு கைத்துப்பாக்கி" ("pistol") எனும் பதம் குழாயுடன் இணைக்கப்பட்ட ஒரு உள் அறையைக் கொண்ட கைத்துப்பாக்கியைக் குறிக்கிறது. இன்னுமொரு பிரதான கைத்துப்பாக்கியான சுழல் கைத்துப்பாக்கி சிறு கைத்துப்பாக்கியில் இருந்து மாறுபட்டு, சுழலும் நீள் உருளையில் பல அறைகளைக் கொண்டுள்ளது. ஆனால் ஐக்கிய இராச்சியம் / பொதுநலவாயம் இந்த விளக்கத்தைக் கொண்டிருப்பதில்லை.
# இவானொவா மாகாணம்


## வரலாறு
இவானொவா தொழிற்துறை மாகாணம் 1929 அக்டோபர் 1 இல் அமைக்கப்பட்டது. 1936 மார்ச் 11 இல் இதன் ஒரு பகுதி இவானொவா மாகாணமாக்கப்பட்டது. மீதிப் பகுதி யாரோசிலாவ் மாகாணம் என அழைக்கப்பட்டது.  

## புவியியல்
இவானொவா மாகாணத்தின் எல்லைகளாக வடக்கே கொசுத்ரோமா மாகாணம், கிழக்கே நீசுனி நோவ்கோரத் மாகாணம், தெற்கே விளதீமிர் மாகாணம், மேற்கே யாரோசிலாவ் மாகாணம் ஆகியன உள்ளன.  

இம்மாகாணம் நீண்ட குளிர்காகக் காலநிலையையும் (சராசரி வெப்பநிலை -12செ), குறுகிய கோடை காலத்தையும் (சராசரி வெப்பநிலை +18செ) கொண்டுள்ளது.  

## மக்கள் வகைப்பாடு
2010 கணக்கெடுப்பிஉன் படி, இங்குள்ள மொத்த மக்கள்தொகை 1,061,651.  

## சமயம்
2012 அதிகாரபூர்வத் தரவுகளின் படி, 46.5% உருசிய மரபுவழித் திருச்சபையினர். 8% பழமைவாத அல்லது உருசியம் அல்லாத கிழக்கு மரபுவழி திருச்சபையினர், 2% பொதுக் கிறித்தவர்கள், 1% சிலாவிக் நம்பிக்கை (ரொத்னவெர்கள்) 1% முஸ்லிம்கள். ஆவர் அத்துடன் 28% சமயசார்பற்ரவர்கள், 13% இறைமறுப்பாளர்கள், 0.5% ஏனைய சமயத்தவர்கள்.
# சுழல் கைத்துப்பாக்கி


**சுழல் கைத்துப்பாக்கி** (*revolver*) என்பது திரும்பவும் சுடக்கூடிய கைத்துப்பாக்கி ஆகும். சுழல் கைத்துப்பாக்கி நீள் உருளையில் பல அறைகளைக் கொண்டுள்ளதுடன் குறைந்தது சுடுவதற்கு ஒரு குழாயையும் கொண்டுள்ளது. சுழல் கைத்துப்பாக்கியை சிறு கைத்துப்பாக்கியின் ஒரு உப அமைப்பாகக் கருதலாம். அல்லது கைத்துப்பாக்கியில் ஒன்றாகவோ, சிறு கைத்துப்பாக்கியிலிருந்து வேறுபட்டதாகவோ கருதலாம். "சுழல்" எனும் பதம் பொதுவாக கைத்துப்பாக்கியைக் குறிப்பதாயினும், பிற சுடுகலன்கள் சுழல் அறைகளைக் கொண்டு இருக்கலாம். எறிகுண்டு செலுத்திகள், வேட்டைத் துப்பாக்கிகள், மரைகுழல் துப்பாக்கிகள் ஆகியவற்றில் சிலவற்றிலும் சுழல் அறைகள் காணப்படுவதுண்டு.
# ரியாசன் மாகாணம்


## புவியியல்
இம்மாகாணத்தின் எல்லைகளாக வடக்கே விளதீமிர் மாகாணம், வடகிழக்கே நீசுனி நோவ்கோரத் மாகாணம், கிழக்கே மொர்தோவியா, தென்கிழக்கே பென்சா மாகாணம், தெற்கே தம்போவ் மாகாணம், தென்மேற்கே லீபெத்சுக் மாகாணம், மேற்கே தூலா வட்டாரம், வடமேற்கே மாசுக்கோ மாகாணம் ஆகியன அமைந்துள்ளன.  

## மக்கள்தொகை
2010 கணக்கெடுப்பின் படி, மக்கள்தொகை 1,154,114  

## சமயம்
2012 அதிகாரபூர்வ தரவுகளின்படி, 63% உருசிய மரபுவழித் திருச்சபையினர், 3% பொதுக் கிறித்தவர்கள், 1% பழமைவாத அல்லது உருசியம் அல்லாத கிழக்கு மரபுவழி திருச்சபையினர், 1% முஸ்லிம்கள், 1% சிலாவிக் பழங்குடி சமயத்தவர்கள், 15% சமய சார்பற்றவர்கள், 9% is இறைமறுப்பாளர்கள் ஆவர்.
# கொசுத்ரோமா மாகாணம்


**கொசுத்ரோமா மாகாணம்** (*Kostroma Oblast*, , **கொஸ்தோட்ம்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் கொசுத்ரோமா நகரம். மாகாண மக்கள்தொகை 667,562 (2010). இம்மாகாணம் 1944 ஆம் ஆண்டில் யாரோசிலாவ் மாகாணத்தில் இருந்து சில பகுதிகள் பிரிக்கப்பட்டு உருவாக்கப்பட்டது.  

18 ஆம் ந்நூஊற்றாண்டின் ஆரம்பத்தில் இங்கு ஆடைத் தொழிற்சாலைகள் ஆரம்பிக்கப்பட்டன.  

## புவியியல்
இம்மாகாணத்தின் எல்லைகளாக வடக்கே வொலக்தா மாகாணம், கிழக்கே கீரொவ் மாகாணம், தெற்கே நீசுனி நோவ்கோரத் மாகாணம், மேற்கே இவானொவா மாகாணம், வடமேற்கே யாரோசிலாவ் மாகாணம் ஆகியன உள்ளன. இங்கு பாயும் முக்கிய ஆறுகள் வோல்கா, கொசுத்ரோமா ஆறு ஆகியனவாகும்.  

## மக்கள் வகைப்பாடு
இம்மாகாணத்தின் மக்கள்தொகை 667,562 (2010 கணக்கெடுப்பு).  

## சமயம்
2012 அதிகாரபூர்வ தரவுகளின் படி, 53.8% உருசிய மரபுவழித் திருச்சபையினர், 5% பொதுக் கிறித்தவர்கள், 1% பழமைவாத, அல்லது உருசியமல்லாத கிழக்கு மரபுவழி திருச்சபையினர், 1% சிலாவிக்கி பழங்குடி நம்பிக்கையாளர்கள், 25% சமய சார்பற்றவர்கள், 9% இறைமறுப்பாளர்கள், 5.2% ஏனைய சமயத்தவர்கள்.
# இர்கூத்சுக் மாகாணம்


## புவியியல்

அருகே பைக்கால் தொடர்நுது நிலையம்]]  
இர்கூத்சுக் மாகாணத்தின் எல்லைகளாக தெற்கே புரியாத்தியா, துவா, மேற்கே கிராசுனயார்சுக் கிராய், வடகிழக்கே சகா குடியரசு, கிழக்கே சபைக்கால்சுக்கி கிராய் ஆகியன உள்ளன.  

உலகின் பிரபலமாக பைக்கால் ஏரி இம்மாகாணத்தின் தென்கிழக்கே உள்ளது.  

## மக்கள் வகைப்பாடு
2010 கணக்கெடுப்பின் படி, இங்குள்ள மொத்த மக்கள்தொகை 2,428,750 ஆகும். இங்குள்ள மக்கள்தொகை அடர்த்தி (3.5 நபர்/சதுரகிமீ) தேசிய சராசரியுடன் (8.7) ஒப்பிடும் போது மிகக் குறைவானதாகும். இர்கூத்சுக் நகரமே இங்குள்ள பெரிய நகரமாகும். இங்கு 612 973 பேர் வசிக்கின்றனர்.  

மாகாணத்தின் பெரும்பான்மையானோர் உருசியர்கள் (93.5%) ஆவர். சிறுபான்மையின புரியாத் மக்களுக்கென (3.3%) இம்மாகாணத்தினுள் ஊஸ்த்-ஓர்தா புரியாத் வட்டாரம் (*Ust-Orda Buryat Okrug*) என்ற நிருவாக அலகு உள்ளது.  

## சமயம்
2012 அதிகாரபூர்வத் தரவுகளின் படி, 28.1% உருசிய மரபுவழித் திருச்சபையினர் ஆவர். 7% பொதுக் கிறித்தவர்கள். 6% பழமைவாத அல்லது உருசியமல்லாத கிழக்கு மரபுவழி திருச்சபையினர். 2% சிலாவிக் பழங்குடி நம்பிக்கையாளர்கள், 1% முசுலிம்கள். அத்துடன் 37% சமயசார்பற்றவர்கள், 17% இறைமறுப்பாளர்கள், 1.9% ஏனைய சமயத்தவர்கள்.
# குயிலி (நடிகை)



**குயிலி** (பிறப்பு: சூன் 14, 1961) தமிழ்த் திரைப்பட நடிகை ஆவார். இவர் பூ விலங்கு என்னும் படத்தின் மூலம் திரை உலகுக்கு அறிமுகமானார். நாயகன் படத்தில் வரும் 'நிலா அது வானத்து' மேலே என்ற பாடலுக்கு நடனம் ஆடி புகழ்பெற்றார்.  
விஜய் தொலைக்காட்சி தொடரான சரவணன் மீனாட்சியில் அம்மா வேடத்தில் நடித்தார்.  

## திரை வாழ்க்கை
| ஆண்டு | திரைப்படம் | மொழி | கதாப்பாத்திரம் | குறிப்புகள் |
| --- | --- | --- | --- | --- |
| 1984 | *பூவிலங்கு* | தமிழ் | கதாநாயகி |  |
| 1985 | *கல்யாண அகதிகள்* | தமிழ் | ஹேமலதா |  |
| 1987 | *நாயகன்* | தமிழ் | பாடல் |  |
| 1987 | *சுவாதி திருநாள்* | தமிழ் | நடனம் |  |
| 1988 | *புதிய வானம் (திரைப்படம்)* | தமிழ் |  |  |
| 1989 | *ராஜநடை* | தமிழ் |  |  |
| 1989 | *புதுப்புது அர்த்தங்கள்* | தமிழ் |  |  |
| 1989 | *புதிய பாதை (1989 திரைப்படம்)* | தமிழ் | பாடலுக்கு ஆட்டம் |  |
| 1989 | *உத்தம புருஷன்* | தமிழ் | குத்தாட்டப் பாடல் |  |
| 1990 | *அதிசய மனிதன்* | தமிழ் |  |  |
| 1990 | *புலன் விசாரணை (திரைப்படம்)* | தமிழ் |  |  |
| 1990 | *நல்ல காலம் பொறந்தாச்சு* | தமிழ் |  |  |
| 2001 | *தவசி* | தமிழ் |  |  |
| 2001 | *நரசிம்மா* | தமிழ் |  |  |
| 2002 | *பம்மல் கே. சம்பந்தம் (திரைப்படம்)* | தமிழ் |  |  |
| 2003 | *குறும்பு (திரைப்படம்)* | தமிழ் |  |  |
| 2004 | *டிரீம்ஸ்* | தமிழ் | தாய் வேடம் |  |
| 2004 | *எங்கள் அண்ணா (திரைப்படம்)* | தமிழ் | சுந்தரலிங்கம் மனைவி |  |
| 2008 | *அறை எண் 305ல் கடவுள்* | தமிழ் | ருக்மணி |  |
| 2008 | *வல்லமை தாராயோ* | தமிழ் |  |  |
| 2010 | *கொல கொலயா முந்திரிக்கா* | தமிழ் |  |  |
| 2010 | *கௌரவர்கள் (திரைப்படம்)* | தமிழ் |  |  |
| 2011 | *சிங்கம் புலி* | தமிழ் | தாய் வேடம் |  |
| 2014 | *காவியத்தலைவன்* | தமிழ் |  |  |
# ஜெரார்டு குயூப்பர்



**ஜெரார்டு குயூப்பர்** *(Gerard Peter Kuiper)* (; ; **ஜெரித் பியேதர் குயூப்பர் (Gerrit Pieter Kuiper)**; திசம்பர் 7, 1905 – திசம்பர் 23, 1973) ஒரு டச்சு அமெரிக்க வானியலாளரும் கோள் அறிவியலாளரும் நிலாவியலாளரும் எழுத்தாளரும் பேராசிரியரும் ஆவார்.இவர் புத்தூழிக் கோள் அறிவியலின் தந்தையாகக் கருதப்படுபவர். இவர் பெயரால் குயூப்பர் பட்டை வழங்கப்படுகிறது. இவர் சிகாகோ பல்கலைக்கழகப் பேராசிரியராக கார்ல் சாகனுக்கு முனைவர் பட்ட ஆய்வுக்கு வழிகாட்டினார். இருவரும் 1958 இல் A119 படைசார் திட்டம் ஒன்றில் இணைந்து பணியாற்றினர். இது நிலாவில் அணுப்படைக்கலனை வெடிப்பதற்கான திட்டம் ஆகும்.  

## தகைமைகள்
- குயூப்பர் 1947 இல் பிரான்சு வானியல் கழகத்தின் பிரிக்சு யூலேசு ஜான்சன்விருது பெற்றார்.

- இவர் 1959 இல் அமெரிக்க வானியல் கழகத்தின் என்றி நோரிசு விரிவுத் தகைமை பெற்றார்.

- மேலும் 1971 இல் இவர் அமெரிக்க அறிவியல் மேம்பாட்டுக் கழகத்தில் இருந்தும் பிராங்ளின் நிறுவனத்தில் இருந்தும்கெப்லர் பொற்பதக்கம் பெற்றார்.

- 1776 குயூப்பர் எனும் சிறுகோளும் குயூப்பர் அறிவன் குழிப்பள்ளம், குயூப்பர் நிலாக் குழிப்பள்ளம், குயூப்பர் செவ்வாய்க் குழிப்பள்ளம் ஆகிய குழிப்பள்ளங்களும் இப்போது இயக்கத்தில் இல்லாத குயூப்பர் காற்றுவெளி வான்காணகமும் இவரது பெயரால் அழைக்கப்படுகின்றன.

- நெப்டியூனுக்கு அப்பால் உள்ள குறுங்கோள்கள் நிலவும் பட்டை குயூப்பரால் முன்கணிக்கப்பட்டதால், குயூப்பர் பட்டை என வானியலாளர்களால் வழங்கப்படுகிறது. என்றாலும் இவர் அவை இப்பொது கோள் ஈர்ப்பால் இழுக்கப்பட்டு அங்கே ஒன்றிரண்டு நிலவலாம் அல்லது ஏதும் இல்லாமலும் போகலாம் என்றும் கூறியுள்ளார்.

- இவரது பெயரால் அமெரிக்க வானியல் கழகக் கோள் அறிவியல் பிரிவு குயூப்பர் பரிசு என ஒரு பரிசை நிறுவி வழங்கி வருகிறது. இது கோள் அறிவியலில் பெரும்பணி ஆற்றிய வாழ்நாள் பங்களிப்பாளர்களுக்குத் தரப்படுகிறது. [[கார்ல் சேகன், ஜேம்சு வான் ஆலன், யூகின் சூமேக்கர் ஆகியோர் இப்பரிசைப் பெற்றுள்ளனர்.
# பஞ்ச்குலா


**பஞ்ச்குலா** (*Panchkula*, இந்தி: **पंचकूला**) இந்தியாவின் அரியானா மாநிலத்தில் பஞ்ச்குலா மாவட்டத்தில் திட்டமிடப்பட்டவாறு கட்டமைக்கப்பட்ட நகரமாகும். இது சண்டிகர் ஒன்றியப் பகுதியுடனும் மொகாலி நகரத்துடனும் தொடர்ச்சியான நிலப்பகுதியின் அங்கமாகும். சண்டிகரிலிருந்து தென்கிழக்கே ஏறத்தாழ 4&nbsp;கி.மீ. (2.4 மைல்கள்) தொலைவிலும் புது தில்லியிலிருந்து வடகிழக்கில் 259&nbsp;கி.மீ. (162 மைல்கள்) தொலைவிலும் அமைந்துள்ளது. சண்டிகர்-மொகாலி-பஞ்ச்குலா பெருநகர வட்டாரம் கூட்டாக மூ-நகரம் எனப்படுகின்றது; இந்தக் கூட்டுப் பரப்பில் வாழும் மக்கள்தொகை 2 மில்லியனுக்கும் கூடுதலாக உள்ளது.  

இந்த நகரத்தில் இந்தியத் தரைப்படையின் மேற்கு ஆளுகையின் தலைமையகம், சண்டிமந்திர் படைக் குடியிருப்பு (*Chandimandir Cantonment*), அமைந்துள்ளது. 2011இல் பஞ்ச்குலாவின் மக்கள்தொகை 561,293 ஆக இருந்தது.  
## மேற்சான்றுகள்
# சிறீ ராம் வனவாஸ்



***சிறீ ராம் வனவாஸ்*** என்பது 1977ல் வெளிவந்த இந்தி திரைப்படமாகும். இதனை கமலகர காமேஷ்வர ராவ் இயக்கியிருந்தார். இத்திரைப்படம் இந்து தொன்மவியல் கதையான இராமாயணத்தினை அடிப்படையாகக் கொண்டது. 1976ல் வெளிவந்த சீதா கல்யாணத்தின் தொடர்ச்சியாக இத்திரைப்படம் வெளிவந்தது.  

## நடிகர்கள்
- கே. எஸ். ரவிக்குமார் ... ராம்
- ஜெயபிரதா .. சீதா
- சத்யநாராயணன் ... ராவணன்
- கும்மடி வெங்கடேஷ்வர ராவ் .. . தக்சன்
- சரோஜாதேவி ... மண்டோதரி
- அஞ்சலிதேவி ... கௌசல்யா
- விஜயலலிதா ... கைகேயி
- ஜமுனா ... சபரி

வாணி ஜெயராம், மகேந்திர கபூர், எஸ். பி. பாலசுப்பிரமணியம், பி. வசந்தா ஆகியோர் இத்திரைப்படத்தில் பாடியிருந்தனர்.
# சஞ்சி



**சஞ்சி** (*Sanjhi*) விழா என்பது திருமணம் ஆகாத ஊர்ப்பெண்களால் முதன்மையாகக் கொண்டாடப்படும் ஒரு விழா ஆகும். இது இராசத்தான், மத்தியப் பிரதேசம், உத்தரப் பிரதேசம், பஞ்சாப், அரியானா போன்ற வட இந்திய மாநிலங்களில் கடைப்பிடிக்கப்படுகிறது. இவ்விழாவானது தசரா விழாவுக்கு முன்னுள்ள நவராத்திரிகளின்போது கொண்டாடப்படுகிறது.  

## சஞ்சி பூசை

சஞ்சி என்பது ஒரு தாய் கடவுள் வடிவத்தின் பெயராகும், இந்த சஞ்சி மாதாவின் வடிவம் மாட்டுச் சாணத்தில் ஒட்டப்படுகிறது. இதில் விண்மீன், நிலா, கதிரவன், இறைவியின் முகம் போன்ற பல்வேறு வடிவங்களைச் செய்து அவற்றுக்குப் பல்வேறு வண்ணங்கள் தீட்டி அமைக்கிறார்கள். உள்ளூர்க் குயவர்களால் உடலின் பல்வேறு பாகங்களான கைகள், கால்கள், முகம் போன்ற வடிவங்கள் செய்யப்படுகின்றன. அழகுசேர்ப்பதற்காகவும் பத்தியுணர்வை ஏற்படுத்துவதற்காகவும் நகைகள் அணிந்தவண்ணமும் ஆயதங்கள் ஏந்தியவண்ணமும் இவ்வடிவங்கள் செய்யப்படுகின்றன. இந்த வடிவங்களை அமைப்பதற்குச் செய்யப்படும் செலவானது குடும்பத்தின் பொருளாதார நிலையைப் பொருத்து அமைகிறது.  

துருக்கை பூசை அல்லது நவராத்திரியின் முதல் நாளில் இந்த உருவம் வடிவமைக்கப்படுகிறது. ஒவ்வோரு நாளும் அக்கம்பக்கத்திலுள்ள பெண்களால் பாடல்கள் பாடப்பட்டு, இவ்வுருவத்திற்கு ஆரத்தி எடுக்கப்படுகின்றது. இளம்பெண்கள் அங்கு கூடி, சஞ்சி தாயை வழிபட்டால் பொருத்தமான கணவர் கிடைப்பார் என நம்பப்படுகிறது. ஒவ்வொரு நாளும் சங்கீதங்கள் அல்லது பஜனைகள் பாடப்படும். இதற்கு, வயதில் மூத்த பெண்கள் மற்றவர்களுக்கு வழிகாட்டுவர். இது வழக்கமாக, பெண்கள் அனைவருக்குமான ஒரு நிகழ்வு ஆகும். தங்கள் விருப்பங்களும் ஆசைகளும் நிறைவேறவேண்டுமென விரும்பும் குடும்பங்களால் சுவர்களில் சாஞ்சி மாதா உருவம் அமைக்கப்படுகிறது. விழா முடிந்தபின் கடைசிநாளில் (தசரா அன்று) சாஞ்சி மாதா வடிவம் நீரில் மூழ்கடிக்கப்பட்டு கரைக்கப்படுகிறது.  

இவ்விழாவின்போது, பெண்கள், ஒவ்வொரு நாளும் இறைவியை வழிபட்டு, படையல் அளிப்பர்.
# சண்டிகர் தலைநகர வட்டாரம்

**சண்டிகர் தலைநகர வட்டாரம்** (*Chandigarh Capital Region*) அல்லது **பெருநகர சண்டிகர்** (*Greater Chandigarh*) வட இந்தியாவில் சண்டிகர், இந்திய பஞ்சாபின்சாகிப்ஜாதா அஜித்சிங் நகர் மாவட்டம், அரியானா மாநிலத்தின் பஞ்ச்குலா மாவட்டங்களை உள்ளடக்கிய நகரப்பகுதியாகும். இந்த வட்டாரத்தில் சண்டிகர், பஞ்ச்குலா, மொகாலி, சிராக்பூர், குரளி, கரார் நகரங்கள் அமைந்துள்ளன.  

இந்த வட்டாரத்தின் வளர்ச்சியை சண்டிகர் நிர்வாகம், பெருநகர மொகாலி மேம்பாட்டு ஆணையம், அரியானா நகரிய மேம்பாட்டு ஆணையம், பஞ்ச்குலா ஆகியன மேற்பார்த்து வருகின்றன.  

வெவ்வேறு மாநிலங்களில் இருந்தாலும் தொடர்ச்சியாக வாழும் பகுதிகள் ஒன்றோடொன்று சார்ந்தே இந்த வட்டாரத்தின் பொருளியல் நிலை உருவாகியுள்ளது. இந்த நகரங்களுக்கிடையே மக்கள் போக்குவரத்தும் சரக்குப் போக்குவரத்தும் மிகுதியாக உள்ளது. நாள்தோறும் இவர்கள் பிணைந்துள்ளனர். காட்டாக, சண்டிகரில் பணியாற்றுபவர் சிராக்பூரில் வாழ்வது இயல்பு. உள்ளூர் தொழிலகங்கள் தெராபாசி, லால்ரு, பத்தி போன்ற புறநகர்பகுதிகளில் அமைந்துள்ளன.  

இந்தப் பிணைப்பைக் கருத்தில் கொண்டு இந்திய அரசு சண்டிகர் தலைநகர வட்டாரத்தை அமைக்க கொள்கையளவில் ஒப்புதல் அளித்துள்ளது. இந்த வட்டார மக்களுக்கு ஒரேபோன்ற, மேம்பட்ட கட்டமைப்பு வசதிகளை உருவாக்குவதும் இந்த வட்டாரத்தில் அடங்கியுள்ள நகரங்களின் நிர்வாகங்களின் பணிகளை ஒன்றிணைப்பதும் இதன் நோக்கமாகும்.  
## முழுமைத் திட்டங்கள்
இதற்கான 'முழுமைத் திட்டம் 2031' 2013ஆம் ஆண்டு சனவரியில் தயாரிக்கப்பட்டு சண்டிகர் ஒன்றியப் பகுதி நிர்வாகத்தின் ஒப்புமையை 2015இல் பெறப்பட்டுள்ளது.  

மொகாலி, புதுச் சண்டிகர், சிராக்பூர், தேராபாசி, கரார், பானூர், ரோபார், இராஜ்புரா, பதேகார் சாகிப் நகரியங்களுக்கு முழுமையான திட்டத்தை பெருநகர மொகாலி நிர்வாகம் திட்டமிடுகின்றது.  

பஞ்ச்குலா,பிஞ்சோர்-கல்கா நகரிய வளாகம், பஞ்ச்குலா விரிவாக்கம் 2 ஆகியவற்றிற்கான திட்டமிடுதலை அரியானா நகரிய மேம்பாட்டு ஆணையம் மேற்கொள்கின்றது.  

அனைத்துப் பகுதிகளையும் இணைக்கும் வண்ணம் சண்டிகர் மெட்ரோ திட்டம் செயலாக்கத்தில் உள்ளது. சண்டிகர் பன்னாட்டு வானூர்தி நிலையம், மொகாலி 2015இல் திறக்க உள்ளது.  
## மக்கள்தொகை

2011ஆம் ஆண்டு கணக்கெடுப்பின்படி அங்கமேற்கும் நகரியங்களின் மக்கள்தொகை:  

| தரவரிசை | நகரியம் | பகுதி | மக்கள்தொகை (2011) |  |
| --- | --- | --- | --- | --- |
| 1 | சண்டிகர் | சண்டிகர் | 1,055,450 |  |
| 2 | பஞ்ச்குலா | அரியானா | 210,175 |  |
| 3 | மொகாலி | பஞ்சாப் | 176,152 |  |
| 4 | சிராக்பூர் | பஞ்சாப் | 95,553 |  |
| 5 | கரார் | பஞ்சாப் | 60,000 |  |
| 6 | குரளி | பஞ்சாப் | 31,060 | } |

## மேற்சான்றுகள்
# காஞ்சன சீதா


***காஞ்சன சீதா*** (, ) என்பது 1977 ல் வெளிவந்த இந்திய மலையாள முழு நீளத் திரைப்படமாகும். இத்திரைப்படத்தினை அரவிந்தன் இயக்கியிருந்தார். இத்திரைப்படம் சி. என். சிறீகந்தன் நாயரின் காஞ்சன சீதா நாடகத்தினை அடிப்படையாகக் கொண்டு எடுக்கப்பட்டது. இது வால்மீகி இராமாயணத்தின் கதையாகும்.
# தஞ்சாவூர் உக்கிரகாளியம்மன் கோயில்


**தஞ்சாவூர் நிசும்பசூதனி என்கின்ற உக்கிரகாளியம்மன் கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் குயவர் தெருவில் அமைந்துள்ளது.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும். இக்கோயிலின் குடமுழுக்கு ஜனவரி 26, 2011இல் நடைபெற்றது.  

## அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. கோயிலின் முன்பாக சாம்பான் உள்ளார். முன்மண்டபத்தில் வலது புறம் கருப்பண்ணசாமியும், இடது புறம் மதுரை வீரன் தன் துணைவியரோடும் உள்ளனர். இம்மண்டபத்தில் பலிபீடமும், சிங்கமும் காணப்படுகின்றன.  

## மூலவர்
இக்கோயிலின் மூலவராக உக்கிரகாளியம்மன் உள்ளார். கருவறையின் முன்பாக இருபுறமும் துவார பாலகிகள் உள்ளனர். கருவறைக்கு மேலே விநாயகரும், முருகனும் உள்ளனர். நடுவில் கஜலட்சுமி உள்ளார். மண்டபத்தின் இடப்புறம் மாயசக்தி, சக்தி விநாயகர், விஷ்ணு துர்க்கை, சனீஸ்வரன், ராகு ஆகியோர் உள்ளனர்.  

## சிற்பச் சிறப்பு
உக்கிரமாகாளி மற்ற இடங்களில் காணப்பெறும் முற்காலச் சோழர் கலைப்பாணியில் அமைந்த காளாபிடாரியாக காணப்படுகிறார். முன்னர் இச்சிற்பம் மூலவராக இருந்ததாகவும், பின்னர் அது சிதைந்துவிட்டதால் தற்போது புதிய மூலவரை அமைத்துள்ளதாகவும் கூறப்படுகிறது. இந்த உக்கிரமாகாளி சிற்பம் மூலவர் அறைக்கு இடப்புறத்தில் தனியாக அமைக்கப்பட்டுள்ளது.
# எச். வசந்தகுமார்


**எச். வசந்தகுமார்** (*H. Vasanthakumar*, 14 ஏப்ரல் 1950 - 28 ஆகத்து 2020) என்பவர் தமிழ்நாட்டைச் சேர்ந்த தொழிலதிபரும் அரசியல்வாதியும் ஆவார். இவர் வீட்டு உபயோகப் பொருள் அங்காடியான *வசந்த் அன் கோவின்* நிறுவனத் தலைவராகவும் செயற்கைக்கோள் தொலைக்காட்சியான வசந்த் தொலைக்காட்சியின் நிறுவனத் தலைவராகவும் இருந்தார். இவர் இந்திய நாடாளுமன்ற உறுப்பினராகவும், தமிழ்நாட்டுச் சட்டமன்ற உறுப்பினராகவும் பணியாற்றியுள்ளார்.  

## இளமைக் காலம்
வசந்தகுமார், கன்னியாகுமரி மாவட்டம், அகத்தீசுவரம் என்னும் ஊரில் 1950 ஆம் ஆண்டு ஏப்ரல் 14-ஆம் நாள் ஹரிகிருஷ்ணன், தங்கம்மை இணையருக்கு மகனாகப் பிறந்தார். தொடக்கத்தில், வீ. ஜி. பி நிறுவனத்தில் விற்பனையாளராகப் பணியாற்றினார். மிகச் சிறிய முதலீட்டில் ஒரு மளிகை கடையைத் தொடங்கி படிப்படியாக முன்னேறி, வசந்த் அண்டு கோ என்னும் வணிக நிறுவனத்தின் உரிமையாளர் ஆனார். இந்நிறுவனம் தமிழ்நாடு, புதுச்சேரி, கேரளம் ஆகிய மாநிலங்களில் மொத்தம் 64 கிளைகள் கொண்டுள்ளது. 2008 ஆம் ஆண்டு, வசந்த் தொலைக்காட்சியைத் தொடங்கினார்.  

## அரசியல் வாழ்க்கை
வசந்தகுமார், தமிழ்நாடு காங்கிரசு கட்சியின் முதன்மையான தலைவர்களில் ஒருவராகத் திகழ்ந்தார். நாங்குநேரி தொகுதியின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார். பின்னர், 2019-ஆம் ஆண்டு நடந்த நாடாளுமன்றத் தேர்தலில், இந்திய தேசிய காங்கிரசு கட்சி சார்பாக கன்னியாகுமரி தொகுதியில் போட்டியிட்டு வென்றார்.  

## இறப்பு
வசந்தகுமார், கோவிட்-19 பெருந்தொற்றுக் காலத்தில் கோவிட்-19 நோயால் பாதிக்கப்பட்டு, சென்னை ஆயிரம் விளக்குப் பகுதியில் உள்ள தனியார் மருத்துவமனையில் சிகிச்சைக்காக அனுமதிக்கப்பட்டிருந்தார். ஆகத்து 28, 2020 அன்று மாலை ஏழு மணி அளவில் வசந்தகுமார் இறந்தார்.
# சிராக்பூர்


**சிராக்பூர்** (*Zirakpur*) இந்திய பஞ்சாப் மாநிலத்தில் சாகிப்ஜாதா அஜித்நகர் மாவட்டத்தில் சண்டிகர் அருகேயுள்ள துணைநகரமாகும். இந்த நகரம் சண்டிகர் தலைநகர வட்டாரத்தின் அங்கமாக கருதப்படுகின்றது. இது சிவாலிக் மலையடிவாரத்தில் அமைந்துள்ளது. தேரி பாசி வட்டத்தின் அங்கமாகும்.  
## வணிகமும் பொருளியலும்
சண்டிகர் வானூர்தி நிலையத்திலிருந்து 2 கி.மீ. தொலைவிலுள்ளதால் கடந்த சில ஆண்டுகளில் இந்நகரியப் பகுதி விரைவான வளர்ச்சியைக் கண்டுள்ளது. பல நட்சத்திர தங்குவிடுதிகள் இங்கு கட்டப்பட்டுள்ளன. சண்டிகர்-தில்லி நெடுஞ்சாலைக்கு அரிகில் உள்ளதால் சரக்குக் கிடங்குகள் வணிகம் மேலோங்கி உள்ளது. மனை வாங்கி விற்றல் தொழிலும் மற்றொரு விருப்பத்தேர்வாக உள்ளது.  

## ஒளிப்படங்கள்

## மேற்சான்றுகள்
# கரார், மொகாலி


**கரார்** (*Kharar*) பஞ்சாப் மாநிலத்தில் அஜித்சிங் நகர் மாவட்டத்தில் உள்ள நகராட்சி ஆகும். அமைந்துள்ள இந்த நகரம் சராசரியாக 297&nbsp;மீட்டர்கள் (974&nbsp;அடி) உயரத்தில் உள்ளது.  
## மக்கள்தொகையியல்
2001ஆம் ஆண்டு இந்திய கணக்கெடுப்பின்படி கராரின் மக்கள்தொகை 39,410 ஆகும். இவர்களில் ஆண்கள் 54% ஆகவும் பெண்கள் 46% ஆகவும் உள்ளனர். கராரின் படிப்பறிவு வீதம் 75% ஆகும்; இது தேசிய சராசரியான 59.5%ஐ விடக் கூடுதலாகும். ஆண்கள் கல்வியறிவு 79% ஆகவும் பெண்கள் கல்வியறிவு 72% ஆகவும் உள்ளது. கராரின் மக்கள்தொகையில் 6 அகவைக்கு குறைவானவரின் விழுக்காடு 11% ஆக உள்ளது. இங்கு பல பொறியியல் கல்லூரிகளும் மருத்துவக் கல்லூரியும் உள்ளதால் கரார் *பஞ்சாபின் கல்வி மையம்* என அறியப்படுகின்றது.  

## மேற்சான்றுகள்
# குரளி


**குரளி** (*Kurali*) இந்தியப் பஞ்சாப் மாநிலத்தில் எசுஏஎசு நகர் மாவட்டத்தில் பெருநகர் சண்டிகர் பகுதியில் உள்ள சிறிய ஊராகும்.  
## புவியியல்
பஞ்சாப் மாநிலத்தின் தலைநகர் சண்டிகரிலிருந்து 26&nbsp;கி.மீ. தொலைவில் தேசிய நெடுஞ்சாலை 21இல் அமைந்துள்ளது. இதன் அண்மையில் மூன்று திசைகளில் கரார், ரோபார், மொரின்டா நகரங்கள் உள்ளன.  
## அரசு
தேர்ந்தெடுக்கப்பட்ட நகராட்சி மன்றம் குரளியை நிர்வகித்து வருகின்றது. இங்கு அரசு மருத்துவமனை, அஞ்சல் அலுவலகம், பல பள்ளிக்கூடங்கள், கல்லூரிகள் உள்ளன.  
## போக்குவரத்து
தேசிய நெடுஞ்சாலை 21இல் அமைந்துள்ளதால் சண்டிகருக்கும் பஞ்சாபின் பிற பகுதிகளுக்கும் நேரடி அணுக்கம் உள்ளது. இந்த நகரத்திலிருந்து இந்தியாவின் அனைத்து பகுதிகளுக்கும், தேசியத் தலைநகர் தில்லி உட்பட, பேருந்து, தொடருந்து இணைப்புகள் உள்ளன. இந்நகரத் தொடருந்து நிலையம் மிகவும் தொன்மையானதால் பல பாலிவுட் திரைப்படங்களில் பயன்படுத்தப்பட்டுள்ளது. இதன் அண்மையிலுள்ள வானூர்தி நிலையமாக சண்டிகர் வானூர்தி நிலையம் உள்ளது; இது ஏறத்தாழ 30&nbsp;கி.மீ. தொலைவில் உள்ளது. மற்றுமொரு பன்னாட்டு வானூர்தி நிலையம் மொகாலியில் 18 நிமிடப் பயணத்தில் உள்ளது.  

## மேற்சான்றுகள்
# ரூப்நகர்


**ரூப்நகர்** (*Rupnagar*, ), அல்லது **ரோபார்** (*Ropar*,*Rupar*) இந்திய பஞ்சாப் மாநிலத்தின் ரூப்நகர் மாவட்டத்தின் தலைநகரமும் நகராட்சியும் ஆகும். ரோபார், மொகாலி மற்றும் சுற்றுப்புற மாவட்டங்களை இணைத்து புதியதாக ஐந்தாம் "கோட்டத் தலைமையிடமாக" இந்த நகரம் அறிவிக்கப்பட்டுள்ளது. 11ஆம் நூற்றாண்டில் ஆண்டுவந்த ரோகேசுவர் என்ற மன்னரின் மகனான ரூப்சென் பெயரில் இந்த நகர் உருவாக்கப்பட்டது. சிந்துவெளி நாகரிகக் காலத்தை சேர்ந்த பெரிய தொல்லியல் களங்களில் இதுவும் ஒன்றாகும்.  

## புவியியல்
ஆட்கூறுகளில் ரூப்நகர் அமைந்துள்ளது. நகரத்தின் சராசரி உயரம் 260&nbsp;மீட்டர்கள் (853&nbsp;அடி) ஆகும். சத்லஜ் ஆற்றின் கரையில் இந்நகரம் அமைந்துள்ளது. ஆற்றின் எதிர்கரையில் சிவாலிக் மலைகளின் அடிவாரம் உள்ளது.  
## அமைவிடம்

ரூப்நகர் சண்டிகரிலிருந்து வடமேற்கில் கிட்டத்தட்ட 50 கி.மீ. தொலைவில் அமைந்துள்ளது. மிக அண்மையில் உள்ள வானூர்தி நிலையம் இதுவே ஆகும். இதன் எல்லைகளாக வடக்கில் இமாச்சலப் பிரதேசமும் மேற்கில் சாகித் பகத் சிங் நகர் மாவட்டமும் (முன்பு நவன்சகர் மாவட்டம் எனப்பட்டது) உள்ளன. cities in ரோபார் மாவட்டத்திலுள்ள பெரிய நகரங்களாக மொரிந்தா, குரளி, நங்கல், அனந்த்பூர் சாஹிப், சம்கவுர் சாகிப் , அவேலி காலன் உள்ளன. முன்பு மொகாலி நகரம் ரோபார் மாவட்டத்தின் அங்கமாக இருந்தது; 2006இல் தான் தனி மாவட்டமாகப் பிரிந்தது. நங்கலில் உள்ள பக்ரா அணை அடுத்துள்ள இமாச்சலப் பிரதேசத்தினுடன் எல்லை கொண்டுள்ளது. குருத்வாரா அர்கோவிந்த்சர் சாகிப் உள்ள தாதி சிற்றூர் மாவட்டத்தில் உள்ள மிகவும் முக்கியமான இடமாகும்.  

ரோபாரில் வரலாற்றுச் சிறப்பு மிக்க இடங்களாகவும் வழிபாட்டுத் தலங்களாகவும் பாதா சாகிப், டிப்பி சாகிப், அனந்த்பூர் சாகிப், சதாபரத் சாகிப் சீக்கிய கோயில்கள் உள்ளன.  

## தொல்லியல் அருங்காட்சியகம்

ரோபார் நகரில் தொல்லியல் அருங்காட்சியகம் உள்ளது. இது 1998இல் பொதுமக்களுக்கு திறக்கப்பட்டது. இந்த அருங்காட்சியகத்தில் அரப்பா நாகரிகத்தின் முதல் அகழ்வுக்களமாக நகரத்தில் அகழ்ந்தெடுக்கப்பட்ட தொல்லியல் எச்சங்கள் காட்சிக்கு வைக்கப்பட்டுள்ளன.  

## இதனையும் காண்க
- அரப்பா
- மொகஞ்சதாரோ
- சிந்து வெளி நாகரிகத்தின் தொல்லியல் களங்கள்

## மேற்சான்றுகள்
# துல்லா பட்டி

**அப்துல்லா பட்டி** (*Abdullah Bhatti*) என்ற இயற்பெயருடைய **துல்லா பட்டி** (*Dulla Bhatti* அல்லது *Dullah Bhatti*) புகழ்பெற்ற பஞ்சாபிய நாட்டுப்புற நாயகனும் பேரரசர் அக்பர் ஆட்சியில் முகலாயருக்கு எதிராகப் போராடிய விடுதலை வீரரும் ஆவார். இவர் *பஞ்சாபின் மைந்தர்* என்றும் *பஞ்சாபின் இராபின் ஊட்* என்றும் பரவலாக்க் குறிப்பிடப்படுகின்றார். இவர் 1599இல் மரணமடைந்தார்.  

## வாழ்க்கை
துல்லா பட்டி ராஜ்புத் முஸ்லிம் பட்டி இனத்தைச் சேர்ந்தவர்; ஊரக விவசாயி அல்லது *நிலக்கிழாராக* இருந்தார். இளைஞராக, உள்ளூர் பஞ்சாபிகளுக்கு மொகலாய அரசினர் இழைத்த அநீதியைக் கண்டு பொங்கி எழுந்து அவர்களுக்கு எதிராக மாறினார். மொகலாயர்களுக்கு எதிராக கரந்தடிப் போர் முறையில் போரிட்டு 10, 12 ஆண்டுகளுக்கு வெற்றியும் பெற்று வந்தார். இருப்பினும் சிலர் காட்டிக் கொடுத்தமையால் மொகலாயர்களிடம் இறுதியில் தோல்வியடைந்தார். லாகூர் கோட்டையில் சிறை வைக்கப்பட்டார். 1599இல் அங்கு தூக்கிலிடப்பட்டார்.  

## பரவல் இலக்கியத்திலும் பண்பாட்டிலும் இடம் பெற்றமை
- பஞ்சாபியருக்கு இன்றும் பட்டி மிகப் பெரிய நாயகனாக விளங்குகின்றார். மரபுவழி நாட்டார் பாடல்களில் இவர் பெரிதும் இடம் பெறுகிறார்.

- மரபுசார் *தாதி* நிகழ்ச்சிகளில் நினைவு கூரப்படுகிறார்; காட்டாக கவிதைகள் நடிக்கப்படுகையில் , நடிகர்கள் இவரது வீரச் செயல்களை செய்து காட்டுகின்றனர்.

- பல நூல்களும், புனைவுக் கதைகளும் நாடகங்களும் இவரது வாழ்க்கையையும் வீரச் செயல்களையும் அடிப்படையாகக் கொண்டு எழுதப்பட்டுள்ளன. இதில் 1973இல் பாக்கித்தானிய எழுத்தாளர் நஜம் உசைன் சையது எழுதிய *தக்த் லாகூர்* என்ற நாடகம் மிகவும் புகழ்பெற்றது.

- பல உருது மற்றும் பஞ்சாபி திரைப்படங்கள் இவரை வைத்து எடுக்கப்பட்டுள்ளன; 1956இல் வெளியான புகழ்பெற்ற இயக்குநர் அன்வர் கமால் பாஷாவின் *துல்லா பட்டி* குறிப்பிடத்தக்கதாகும்.

## மேற்சான்றுகள்
# இலகு இயந்திரத் துப்பாக்கி

நாடுகள் அதிகம் பயன்படுத்தும் எப்என் மினிமி.]]  

**இலகு இயந்திரத் துப்பாக்கி** (*light machine gun* [*LMG*]) என்பது தனி வீரர்களுக்கான, உதவுடன் அல்லது உதவியற்று இயக்கும், காலாட்படை உதவி ஆயுதமான வடிவமைக்கப்பட்ட ஒரு இயந்திரத் துப்பாக்கி ஆகும்.  

தற்கால இலகு இயந்திரத் துப்பாக்கிகள் நடுத்தர இயந்திரத் துப்பாக்கிகள் பயன்படுத்தும் இரவைகளைவிட சிறிய இரவைகளைப் பயன்படுத்துகின்றன. சில அகராதிகள் .30 இற்கு மேற்படாத அளவு இரவையினைப் பயன்படுத்தும் வான் குளிராக்கல் இயந்திரத் துப்பாக்கிய எனக் குறிப்பிடுகின்றன. இவை சிறிய அளவிலும் உடை குறைந்தவையாகவும் தயாரிக்கப்படுகன்றன. சில உருசிய ஆர்பிகே போன்ற இலகு இயந்திரத் துப்பாக்கிகள் தாக்குதல் நீள் துப்பாக்கிகளின் மாற்று வடிவங்களாக, ஒரே இரவைகளைப் பயன்படுத்துவகவான வகைப்படுத்தப்பட்டுள்ளன.
# கொசுவம்


**கொசுவம்** என்பது தமிழ்ப் பெண்கள் புடைவை உடுத்தும் ஒரு வகையான முறை ஆகும். பழங்காலத்தில் பெண்கள் அனைவருமே கொசுவம் கட்டிப் புடைவையை உடுத்தினார்கள்.  

இடுப்பில் புடைவையைச் சுருக்க சுருக்கமாக மடித்துக் கட்டுவதைக் கொசுவம் என்று கூறினர்.இக்காலத்திலும் கிராமப் பகுதியில் வாழும் பெண்கள் கொசுவம் வைத்து புடைவை அணிகிறார்கள்.  

## மேற்கோள்
தொல்காப்பியக் கலைச்சொல் விளக்கம்-நூல் ஆசிரியர் இரா.இளங்குமரனார்,இராமசாமி நினைவுப் பல்கலைக்கழகம்.
# கனரக இயந்திரத் துப்பாக்கி

58&nbsp;கிலோ (128&nbsp;பவுண்டு) எடையுள்ளது.]]  

**கனரக இயந்திரத் துப்பாக்கி** (*heavy machine gun*; [*HMG*] என்பது நடுத்தர இயந்திரத் துப்பாக்கிகளைவிட அதிக பண்புக்கூறுகள் கொண்ட ஓர் இயந்திரத் துப்பாக்கி ஆகும்.  

கனரக இயந்திரத் துப்பாக்கி பற்றி இருவித விளக்கங்கள் உள்ளன. முதலாவதாக, முதல் உலகப் போர் முதல் "கனரகம்" என்பது அதன் எடை, செயற்பாடு என்பவற்றால் அடையாளப்படுத்தப்பட்டது. இரண்டாவதாக, இயந்திரத்துப்பாக்கிகள் பயன்படுத்தும் பெரிய இரவைகளினால் (பொதுவா .50 அல்லது 12.7×108மிமீ), எம்2 இயந்திரத் துப்பாக்கியுடன் முன்னோடியாக, தூரம் அதிகரிக்கப்பட்டு, வாகனங்கள், கட்டடங்கள், வானூர்திகள், இலகு அரண்கள் ஆகியவற்றுக்கு எதிரான சாதாரண துப்பாக்கிகள், நடுத்தர அல்லது பொது நோக்க இயந்திரத் துப்பாக்கிகள் அல்லது இலகு இயந்திரத் துப்பாக்கிகள் துளைத்து அழிப்பவிட அதிகமாக வடிவமைக்கப்பட்டது.
# சடப்பொருள் எதிர்ப்பு மரைகுழல் துப்பாக்கி

சடப்பொருள் எதிர்ப்பு நீள் துப்பாக்கி]]  

**சடப்பொருள் எதிர்ப்பு நீள் துப்பாக்கி** (*anti-materiel rifle*; [*AMR*]) என்பது தனிப்பட்ட நபர்களைவிட படைத்துறை பொருட்களுக்கு (சடப்பொருள்) எதிராக பயன்படுத்தப்படும் ஒரு மரைகுழல் துப்பாக்கி ஆகும்.  

சடப்பொருள் எதிர்ப்பு நீள் துப்பாக்கிகளின் ஆரம்பம் முதல் உலகப் போர் காலத்தில் உருவாகியது. அப்போது பீரங்கி வண்டிகளுக்கு எதிராக செயற்பட உருவாக்கப்பட்ட பீரங்கி வண்டி எதிர்ப்பு நீள் துப்பாக்கி தற்கால சடப்பொருள் எதிர்ப்பு நீள் துப்பாக்கியாக வளர்ச்சி பெற்றது. தற்கால பீரங்கி வண்டிகளும் ஏனைய பிற கவச வாகனங்களும் மிகவும் பாதுகாப்பு உடையனவாக இருப்பதால், இத்துப்பாக்கி கவசமற்ற அல்லது இலகு கவச வாகனங்களுக்கு எதிராகப் பயன்படுத்தப்படுகிறது.
# சாழல்

**சாழல்** என்பது இரு பெண்கள் விளையாடும் ஒரு வகையான சொல்-விளையாட்டு ஆகும். இதில் ஒரு பெண் இறைவனின் செயல்களை ஏளனப்படுத்திப் பேசுவாள். மற்றொரு பெண் இறைவனின் செயல்களை உயர்த்திப் பேசுவாள்.  
:மாணிக்கவாசகர் பாடியுள்ள திருவாசகத்தில் 20 திருச்சாழல் பாட்டு இடம்பெறுகிறது.  
:இக்காலத்திலும் நாட்டார் வழக்கில் ஒரு பெண் சொலவடையால் விடுகதையைச் சொல்லியும், அதற்கு மற்றொரு பெண் சொலவடையாலேயே விடை கூறும் விளையாட்டு காணப்படுகிறது.  

<poem>தென்பால் உகந்து ஆடும் தில்லைச் சிற்றம்பலவன்  
பெண்பாலுகந்தான் பெரும் பித்தன் காணேடீ;  
பெண்பால் உகந்திலனேல் பேதாய்! இருநிலத்தோர்  
விண்பா லியோ கெய்தி வீடுவர் காண் **சாழலோ**!</poem>  

:‘வடவரையை மத்தாக்கி வாசுகியை நாணாக்கி  
:கடல் வண்ணன் பண்டொருநாள் கடல்வயிறு கலக்கினையே  
:கலக்கியகை அசோதையார் கடைகயிற்றால் கட்டுண்கை  
:மலர்க்கமல உந்தியாய்! மாயமோ! மருட்கைத்தே
# இரணியூர் ஆட்கொண்டநாதர் கோயில்

**இரணியூர் ஆட்கொண்டநாதர் கோயில்** என்பது சிவகங்கை மாவட்டம் இரணியூரில் அமைந்திருக்கும் சிவாலயமாகும். அதிகமான சிற்பங்கள் அமைந்திருப்பதால் இச்சிவாலயத்தினை சிற்பக் கோயில் என்றும் அழைக்கின்றார்கள்.  

திருமாலின் உக்கிரம் கண்டு அம்பிகையும் உக்கிரமடைந்தார். அதனால் நவகாளியாக வெளிபட்டு சிவனை வணங்கினார். சிவனை வழிபட்டு சாந்தம் அடைந்தமையால் சிவபுரந்த தேவி என்று அழைக்கப்படுகிறார்.  

## ஆதாரங்கள்
# உத்தமபாளையம் காளத்திநாதர் கோயில்



**உத்தமபாளையம் காளத்திநாதர் கோயில்** என்பது தேனி மாவட்டத்தில் உத்தமபாளையம் எனும் ஊரில் உள்ள சிவாலயமாகும். இச்சிவாலயத்தின் மூலவர் காளத்திநாதர் எனவும், அம்பிகை ஞானாம்பிகை என்றும் அழைக்கப்படுகிறார்.  

## தல வரலாறு
இராணி மங்கம்மாளின் அரசவைக் கவிஞரான பிச்சை என்பவர் ஆந்திராவில் உள்ள காளத்திநாதர் கோயிலுக்குச் சென்று வழிபடும் வழக்கமுடையவர். இவர் வயது முதிர்வின் காரணமாக கோயிலுக்குச் செல்ல முடியாமல் இருந்தார். அதனால் சிவபெருமானிடம் தன்நிலை குறித்து வேண்டிக்கொண்டார். அவரின் கனவில் தோன்றிய சிவபெருமான் காளத்திநாதராக காட்டூரில் இருப்பதைத் தெரிவித்தார். அங்கு சென்ற பிச்சை அங்கிருந்த சிவலிங்கத்தினை எடுத்துவரும் வழியில் மாட்டுவண்டியின் அச்சு முறிய அவ்விடத்திலேயே காளத்திநாதர் ஆலயம் அமைந்தது. அந்த ஊர் உத்தமபாளையமாகும்.  

## ஆதாரங்கள்
# குஜிலி இலக்கியம்

**குஜிலி இலக்கியம்** என்பது நாட்டார் மக்களால் செய்திகளை பாடலாக கூறிய வழமையாகும். இந்த இலக்கிய முறை 19 ஆம் நூற்றாண்டின் பின்பகுதியிலிருந்து 20 ஆம் நூற்றாண்டின் நடுப்பகுதிவரை மிகப் பரவலாக இருந்தது. இந்த குஜிலி இலக்கியத்தினை வலுவான செய்தி ஊடகமாக இலக்கியவாளர்கள் விவரிக்கின்றனர். இன்றைய புதுக்கவிதையைப் போன்றும் கானா பாடல்களைப் போன்றும் குஜிலி பாடல்களானது தனி பாணியில் அமைந்த இலக்கியமாகவே இருந்துள்ளது.  

தமிழ், மலையாளம் போன்ற மொழிகளில் குஜிலி பாடல்கள் பாடப்பட்டன. எந்தப் பொருள் புதிதாக அறிமுகமானாலும் அதைப் பற்றிப் பாட்டாக எழுதி இருக்கிறார்கள். இப்பாடல்களில் நடப்பு நிகழ்வுகள் குறித்து சுடச்சுட விரிவான விளக்கத்துடன், அதன் பின் நடந்தமை குறித்தும் பாடப்பட்டுள்ளது. இவைதவிற பாடலாசிரியர், காலம் போன்றவையும் இடம்பெற்றிருந்தன.  

## சொல்லிலக்கணம்
**குஜிலி** என்ற பெயர் குச்சிலி என்ற பெயரிலிருந்து திரிபாக வந்ததாகும். சென்னை பிராட்வே பகுதியில் குச்சிலிக் கடைத்தெரு எனுமிடத்தில் பாடல்களை பாடி நூல்களை வெளியிட்டு விற்பனை செய்து வந்தார்கள். குச்சிலி புத்தகங்கள் என்பது மருவி குஜிலி புத்தகங்கள் என வழங்கப்பட்டது.  

## காலம்
19ம் நூற்றாண்டு பின்பகுதியிலிருந்து 20ம் நூற்றாண்டு நடுப்பகுதி வரை.  

## குஜிலி நூல்கள்
- மெட்ராஸ் ரயில் கலகம்
- பஞ்சாப் படுகொலைச் சிந்து
- இராவுத்தர் புகழ் அலங்காரச் சிந்து
- சைதாப்பேட்டை ஆற்றில் பஸ் விழுந்த சிந்து
- சென்னை வினோத சிங்காரப் பாட்டு
- கள்ளப்புருசன் ஆசையால் பிள்ளையைக் கொன்ற கனகாம்பாள் துயரம்
- அம்மாக்கண்ணு கொலைச் சிந்து, தென்னிந்திய தீவட்டி திருடன் பாட்டு
- காசைக் கவரும் வேசி விலக்கு, கிண்டி ரேஸ் பாட்டு, அண்டாசீட்டுப் பாட்டு
- வெள்ளசேதக் கும்மி, ஆதிதிராவிடன் பாட்டு, பாரதியார் பாட்டு பறிமுதல் சிந்து
- சுயமரியாதைக் கும்மி, மகாத்மா காந்தி அரஸ்ட் பாட்டு
- தென்னமரக் கும்மி
- புறா பாட்டு
- தேசமக்களை நாசப்படுத்தும் தேயிலைத் தோட்டப் பாட்டு
- திருச்செந்தூர் இரயில்மார்க்க வழிநடைச் சிந்து
- இராஜ விசுவாசக் கும்மி
- கிண்டிரேஸ் பாட்டு
- சிலோன் கலகச் சிந்து
- காந்திச் சிந்து
- பகத்சிங் சிந்து
- மாப்ளாக் கலவரச் சிந்து
# துளசிமாறன் தருமலிங்கம்


**துளசி தருமலிங்கம்** (*Thulasi Tharumalingam*, பிறப்பு: ஒக்டோபர் 24, 1992) செருமனியின் சுவானெவெடேயைப் பிறப்பிடமாகவும், செருமனி புரூக்சாலை வதிவிடமாகவும் கொண்ட யெர்மனிய, ஈழத்து குத்துச்சண்டை வீரர் ஆவார்.  

## குடும்பம்
இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலிதெற்கு, சாரையடியைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.  

## குத்துச்சண்டைப் போட்டி
இவர் 125க்கு மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன்(Nidersachsen) மாநிலத்தில் சம்பியனாகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் சம்பியனாகவும் வந்துள்ளார். 2016 இல் கோடை ஒலிம்பிக் போட்டியில் கட்டார் நாட்டுக்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுக்கள் மோதி வெற்றி பெற்றுள்ளார்.  

2015 ஆம் ஆண்டு முதல் கத்தார் நாட்டு குத்துச்சண்டை அணியில் 64கிகி இலகுவெடை ஆட்டக்காரராக விளையாடி வருகிறார். வெனிசுவேலாவின் வர்காசு நகரில் 2016 சூலை 3 முதல் சூலை 8 வரை நடைபெற்ற APB/WSB ஒலிம்பிக் தகுதி காண் போட்டித் தொடரில் இவர் விளையாடி, 2016 ஒலிம்பிக் போட்டிகளில் கத்தார் நாடு சார்பில் விளையாடத் தகுதி பெற்றார். வெனிசுவேலாவில் நடந்த காலிறுதிப் போட்டியில் இத்தாலிய வீரர் மசிமிலியானோ பலிசாய் என்பவரை 3-0 என்ற கணக்கிலும், அரையிறுதிப் போட்டியில் அர்கெந்தீன வீரர் கார்லோசு டானியேல் அக்கீனோ என்பவரை 3-0 என்ற கணக்கிலும் வென்று ஒலிம்பிக் போட்டிகளில் விளையாடத் தகுதி பெற்றார்.
# ழான் லி ராண்ட் டெ'ஆலம்பர்ட்



**ழான்-பாப்டிஸ்ட் லி ராண்ட் தெ'ஆலம்பர்ட்** (**Jean-Baptiste le Rond d'Alembert** ; ; நவம்பர் 16, 1717 – அக்டோபர் 29, 1783) என்பவர் பிரான்சு நாட்டைச் சேர்ந்த கணிதவியலாளர், எந்திரவியலாளர், இயற்பியலாளர், தத்துவ அறிஞர் ஆவார். 1759-ஆம் ஆண்டுவரை பிரெஞ்சு கலைக்களஞ்சியத்தின் துணை தொகுப்பாசிரியராக இருந்தார். அலைச் சமன்பாட்டுக்கு தீர்வுகாண உதவும் டெ'ஆலம்பர்ட் சூத்திரம் இவர்பெயராலேயே வழங்கப்படுகிறது. அலைச் சமன்பாடும் சில இடங்களில் டெ'ஆலம்பர்ட் என்றே வழங்கப்பெறுகிறது.  

## உசாத்துணைகள்
# டெ'ஆலம்பர்ட் முரண்பாடு


பாய்ம இயக்கவியலில், **டெ'ஆலம்பர்ட் முரண்பாடு** (**D'Alembert's paradox**) என்பது 1752-ஆம் ஆண்டில் பிரெஞ்சு கணிதவியலாளரான ழான் லி ராண்ட் டெ'ஆலம்பர்ட் என்பவரால் கணிக்கப்பட்ட முரண் ஆகும். அமுக்கவியலாத மற்றும் பிசுக்குமையற்ற நிலைப்பண்புப் பாய்ம ஓட்டத்தில், பாய்மத்தைச் சார்ந்து நிலையான திசைவேகத்தில் செல்லும் பொருள்மீதான இழுவை விசை சுழியம் (பூச்சியம்) என்று டெ'ஆலம்பர்ட் நிரூபணம் செய்தார். பூச்சிய இழுவை என்ற முடிவானது, இயல்பில் காணக்கூடிய நிலைகளிலிருந்து முற்றிலும் வேறுபட்டதாக இருந்தது; காற்று மற்றும் நீர் போன்ற பாய்மங்களில் குறிப்பிட்ட திசைவேகத்தில் செல்லும் பொருட்களின் மீது, முக்கியமாக அதிக ரேய்னால்ட்ஸ் எண் ஓட்டங்களில், கணிசமான அளவு இழுவை விசை செயல்பட்டது இயல்பாக உணரப்பட்டது எனினும் கணிதச் சமன்பாடுகள் மூலம் தருவிக்கப்பட்ட முடிவு வேறுபட்டதாகவிருந்தது.  

## உசாத்துணைகள்
# பஞ்சாபின் வரலாறு

ஹெர்மிடேஜ், பஞ்சாப் மலைகள், காங்ரா, கி.பி. 1800-25]]  

**பஞ்சாப் வரலாறு** *(History of the Punjab)* என்பது, ஆசியா கண்டத்தின் வட மேற்கிந்தியாவில் அமைந்திருக்கும் பஞ்சாப் மாநில பின்புலம் பற்றிய சிறு தகவல்களாகும். மேற்கில் பாகிஸ்தான் நாட்டையும், மற்ற திக்குகளில் இமாச்சலப் பிரதேசம், காசுமீர், அரியானா, இராசத்தான் போன்ற மாநிலங்களையும் எல்லைகளாக கொண்டிருக்கிறது. இந்தியாவிலுள்ள மாநிலங்களில், மிகச்சிறிய மாநிலமாக உள்ள போதிலும் வளமான மாநிலமாக இது அறியப்படுகிறது.  

## பெயர் மரபு
சிந்து, சத்லஜ், பியாஸ், ராவி மற்றும் கக்கர் போன்ற ஐம்பெரும் ஆறுகள் இப்பிராந்தியத்தில் ஓடுவதால் இந்த பகுதிக்கு, பஞ்சாப் (*தமிழில் ஐந்து எனும் இலக்கத்திற்கு, இந்தியில் பாஞ்ச் எனும் பொருளாகும்*) என்ற பெயர்பெற்றதாக கூறப்படுகிறது. மேலும், மற்றொரு மூலக் கூற்றுப்படி, மொரோக்கோ நாட்டைச் சேர்ந்த கல்வியாளரும் ஒரு நாடுகாண் பயணியுமான இப்னு பதூதா (Ibn Battuta-1304) என்பவர், 14 ஆம் நூற்றாண்டில் இந்தியத் துணைக் கண்டதிற்கு விஜயம் செய்தபோது, 'சேநோன்ய்ம்' அல்லது எசோன்ய்ம் *(xenonym/exonym)* என்றழைக்கப்படும் கிரேக்க மொழியில் பஞ்சாப் எனும் வார்த்தையை முதன்முதலில் குறிப்பிட்டுள்ளார்.  

மற்றொரு தொன்மை தகவல்படி, 1540 முதல் 1545] வரையில் வட இந்தியாவின் பெரும்பகுதிகளை ஆண்ட சூர் வம்சத்தை நிறுவிய முதலாவது அரசரான சேர் சா சூரி *(Sher Shah Suri)* என்பவர் பயன்படுத்திய 'தாரிக்-இ-ஷேர் ஷா' *(Tarikh-e-Sher Shah Suri)* என்ற புத்தகத்தில் *("Sher Khan of Punjab")* "பஞ்சாப் ஷெர் கான்" எனும் பெயரில் ஒரு கோட்டையைக் குறிப்பிடுகிறார் அப்புத்தகம் 16 ஆம் நூற்றாண்டின் இரண்டாம் பாதியில் பரந்தளவில் பயன்பாட்டுக்கு வந்ததாகவும், மற்றும் *தாரிக்-இ-ஷேர் ஷா சூரி* 1580-ன் காலகட்டத்தில் பெருமளவில் பயன்படுத்தப்பட்டதாகவும் மூலாதாரத்தில் உள்ளது. முதலில் 'பஞ்சாப்' சமசுகிருதத்திற் இணையானதென்று குறிப்பிட்டுள்ளது,  
எனினும், இந்திய பெரும் காவியமான மகாபாரதத்தில் 'பஞ்சா-நாடா' *('ஐந்து ஆறுகளின் நாடு')* * (pancha-nada 'country of five rivers')*. என்றுள்ளது. அதேபோல், அபுல் பைசல் *(Abu'l-Fazl ibn Mubarak)* என்பவரால் பாரசீக மொழியில் எழுதப்பட்ட 'அயினி அக்பரி' எனும் நூலின் பகுதி 1-ல், பஞ்சாபின் பகுதி, லாகூர் மற்றும் முல்தான் என இரண்டு மாகாணங்களாக பிரிக்கப்பட்டது என்று குறிப்பிடுகிறார். இதேபோல், 'அயினி அக்பரி' நூலின் இரண்டாவது தொகுதியில், ஒரு அத்தியாயத்தின் தலைப்பு 'பஞ்ச நாட் *(Panj nad)* என்ற வார்த்தை அடங்கியுள்ளது.  

## பிரிவினை
ஒரு நெடிய வரலாற்று பின்னணி கொண்ட இந்த பஞ்சாப் வழியாகத்தான் கிரேக்கர்கள், ஆப்கானியர்கள், பாரசீகர்கள் மற்றும் நடு ஆசிய இனத்தவர்கள் போன்றோர் இந்தியாவுக்குள் நுழைந்து போர்களை நிகழ்த்தினர், பின்னாளில் கடல் வழியாக இந்தியாவின் தென்பகுதிக்கு வந்தவர்கள் இந்தியா முழுமையும் ஆண்டனர் என்பது ஒரு தனி வரலாறாக நீண்டு முடிந்தது. மேலும், பலவகையான உபகரணங்கள், இயந்திரங்கள், *(Machine)* விளையாட்டுப்பொருட்கள், மாப்பொருள், விவசாய உரத்தயாரிப்பு, மிதிவண்டி தயாரிப்பு, சர்க்கரை மற்றும் ஆடை உற்பத்தி போன்றவற்றில் இம்மாநிலம் முன்னணியில் உள்ளது.  
குறிப்பாக விவசாயக்கருவிகள்,அறிவியல் உபகரணங்கள் மற்றும் மின்சாதனக்கருவிகள் போன்றவற்றுக்கு இம்மாநிலம் இந்தியா முழுவதும் புகழ் பெற்றிருக்கிறது.  

## சான்றாதாரங்கள்
# மீப்பாய்மத்தன்மை



பொருளானது பிசுக்குமையற்ற பாய்மமாக செயல்படும் பொருட்களின் நிலையே **மீப்பாய்மத்தன்மை** (**Superfluidity**) என்றழைக்கப்படுகிறது; இந்நிலையில் பொருளானது புவியீர்ப்பு விசை மற்றும் மேற்பரப்பு இழுவிசை ஆகியவற்றை எதிர்த்து தன்னிச்சையாக செயல்படுகிறது. வானியற்பியல், மீஉயர்-ஆற்றல்-இயற்பியல் மற்றும் குவாண்டம் புவியீர்ப்பு தேற்றங்களில் மீப்பாய்மைத்தன்மை நிலை காணப்பெறுகிறது. இந்நிகழ்வு போசு-ஐன்ஸ்டைன் செறிபொருள் உடன் தொடர்புடையதாகும்; ஆனாலும் அனைத்து போஸ்-ஐன்ஸ்டைன் செறிபொருட்களும் மீப்பாய்மத்தன்மையுடையதாகவோ அல்லது மீப்பாய்மத்தன்மையுடைய அனைத்தும் போஸ்-ஐன்ஸ்டைன் செறிபொருளாகவோ கொள்ளப்படமுடியாது.
# இறம்பொடை ஆஞ்சநேயர் கோவில்

**இறம்பொடை ஆஞ்சநேயர் கோவில்** இலங்கையின் மலையகத்தில் உள்ள ஒரு அனுமன் ஆலயம் ஆகும். இது நுவரெலியா மாவட்டத்தில் கம்பளை-நுவரெலியா பிரதான பாதையில் இறம்பொடை நகருக்கு அருகிலுள்ள மலை ஒன்றின் உச்சியில் அமைந்துள்ளது. 2001 ஆம் ஆண்டில் கட்டப்பட்ட இக்கோவில் இலங்கை சின்மயா மடாலயத்தினரால் நிருவகிக்கப்படுகின்றது.  

## வரலாறு
றம்பொடை என்று அழைக்கப்படுகின்ற இந்த பிரதேசத்தை சிலர் இராமாயணத்துடன் தொடர்புபடும் வகையில் ராம்படை என்று குறிப்பிடுகின்றனர். இராவணன் சீதையை இலங்கைக்குக் கடத்தி வந்த போது சீதையைத் தேடி வந்த அனுமன் இந்தப்பிரதேசத்திலும் சீதையைத் தேடியதாகவும் இராவணனுடன் போர் செய்வதற்கு ராமர் படையொன்று இந்தப்பிரதேசத்தில் தயாராகவிருந்ததாகவும் இதனால் ராம்படை என்ற பெயர் வந்ததாகவும் காலப்போக்கில் றம்பொடையாக பெயர் திரிபடைந்ததாகவும் சொல்லப்படுகின்றது.  

இந்த ஆலயம் சுவாமி சின்மயானந்தரின் விருப்பத்துக்கேற்ப 2001 ஆம் ஆண்டு அமைக்கப்பட்டது. 1981 ஆம் ஆண்டில் சுவாமிகள் இலங்கை வந்திருந்த போது, இந்த இறம்பொடையில் உள்ல வெவண்டன் மலைப் பகுதியைக் கண்டு, அதற்கு "இராம்போதை" (இராமர் பற்றிய அறிவு) என்ற பெயரையும் சூட்டி, மும்பையில் உள்ள குருகுல வேதாந்தக் கல்வி நிலையம் போன்று இலங்கையிலும் அதுபோன்ற ஆசிரமத்தை இவ்விடத்தில் அமைக்க வேண்டினார்.  

இத்திட்டத்திற்காக 10 ஏக்கர் நிலம் ஒன்றை இலங்கை அரசிடம் இருந்து சின்மயா மடத்தினர் கொள்வனவு செய்தனர். 1996 ஆம் ஆண்டில் சுவாமி தேஜோமயானந்தர் இலங்கைக்கு வந்தபோது இவ்விடத்தில் பக்த அனுமன் ஆலயம் அமைக்க ஆசி வழங்கினார். 1997 ஆம் ஆண்டில் ஆலயத்துக்கான பூமி பூசை நடைபெற்றது. மகாபலிபுரத்தில் 18 அடி உயர அனுமர் சிலை வடிவமைக்கப்பட்டு 1999 ஆம் ஆண்டில் இவ்விடத்தில் பிரதிட்டை செய்யப்பட்டது. பின்னர் 2001 ஏப்ரல் 8 ஆம் நாள் குடமுழுக்கு நடைபெற்றது.  

## சிறப்புகள்
இந்த ஆலயத்துக்கு அருகில் இறம்பொடை நீர்வீழ்ச்சி, இலங்கையில் நீண்ட சுரங்கப்பாதை, கொத்மலை அணை என்பன உள்ளமை முக்கிய அம்சமாகும். இந்த ஆலயத்தில் ஒவ்வொரு பூரணை நாளன்றும் இடம்பெறும் சிறப்புப் பூசைகளில் உள்நாட்டு வெளிநாட்டு பக்தர்கள் ஆயிரக்கணக்கில் கலந்து கொள்வர்.  

இந்த ஆலயத்துக்கு சகல இனமக்களும் சகல மதத்தினரும் வந்து செல்வது முக்கிய அம்சமாகும். இந்த ஆச்சிரமத்தினால் பிரதேசத்தில் வாழுகின்ற சிறுவர்களுக்கு முன்பள்ளி ,அறநெறி கல்வி புகட்டப்படுவதோடு, கல்வி உதவிகளும் பெண்களுக்கு சுயத்தொழில் பயிற்சிகளும் வழங்கப்படுகின்றன.
# அ. பாண்டுரங்கன்

**அ. பாண்டுரங்கன்** (1936) என்பவர் தமிழ்ப் பேராசிரியர், இலக்கிய ஆய்வாளர், மற்றும் நூலாசிரியர் ஆவார். தேனி மாவட்டம், ஆண்டிப்பட்டி வட்டம், தி.சுப்புலாபுரம் என்னும் ஊரில் 1936 ஆம் ஆண்டு மார்ச் 10 அன்று இரா.அழகர்சாமி - தனுக்கோடி என்ற இராமக்கம்மாள் இணையருக்கு மகனாகப் பிறந்த இவரது இளம் அகவையிலேயே(10 நாள் குழந்தையில்) தாயை இழந்தார். இவருடைய பாட்டியார் முத்தம்மாள் மற்றும் சிறிய தந்தையார் இராஜூ என்ற இராமசாமி அவர்களின் அரவணைப்பில் வளர்ந்தார்.  

## படிப்பு
ஐந்தாம் வகுப்பு வரை தி.சுப்புலாபுரத்திலும், அதனைத் தொடர்ந்து எட்டாம் வகுப்பு வரை ஆண்டிப்பட்டியிலும், பள்ளியிறுதி வகுப்பை, தேனி நாடார் சரசுவதி உயர்நிலைப் பள்ளியிலும் படித்தார். இடைநிலை வகுப்பையும் (இண்டர்மீடியட்), இளங்கலை வகுப்பையும் (கணக்கு) மதுரைக் கல்லூரியில் பயின்றவர். இளங்கலை வகுப்பில் கணிதம் பயின்ற போதிலும் தமிழ் மொழியில் கொண்ட பற்றின் காரணமாக சென்னைப் பல்கலைக் கழகத்தில் தமிழ் முதுகலை படித்துப் பட்டம் பெற்றார்.  

மதுரை காமராசர் பல்கலைக் கழகத்தில் கம்பராமாயணத்தில் ஆய்வு செய்து முனைவர் பட்டம் பெற்றார். பின்னர் மொழியியலில் பட்டயம் பெற்றார். பிரெஞ்சு மொழியிலும் பட்டயம் பெற்றார்.  

## பணிகள்
புதுவை அரசுக் கலைக்கல்லூரிகளில் தமிழ் விரிவுரையாளர், பேராசிரியர், துறைத்தலைவர் எனப் பதவிகளை வகித்தார். புதுவைப் பல்கலைக்கழக சுப்பிரமணிய பாரதி தமிழ் மொழி இலக்கியப் புலத்தில் துறைத்தலைவராகவும் பேராசிரியராகவும் பணி புரிந்தார். 1997ஆம் ஆண்டில் ஓய்வு பெற்ற இவருக்கு, பல்கலைக்கழக மானியக் குழு சிறப்புநிலைப் பேராசிரியர் பதவியை வழங்கியது. புதுதில்லியில் உள்ள இந்திய நாகரிங்கள் ஆய்வு மையத்தின் சார்பில் வெளியான ஆய்வுத் தொகுதிகளில் இவருடைய ஆங்கிலக் கட்டுரைகள் இடம்பெற்றன  

## எழுதிய நூல்கள்
- என்றுமுள தென்றமிழ் (1988)
- காப்பிய நோக்கில் கம்பராமாயணம் (1989)
- காப்பிய இயல் (1992)
- தமிழாய்வு புதிய கோணங்கள் (1993)
- வேதநாயகம் பிள்ளை (1994)
- கம்பரும் வால்மீகியும் (2003)
- தொகை இயல் (2008)
- வாணிதாசன் (2009)
- சான்றோர் கவி (2011)
- Cankam Classics: New Perspectives

## சான்றாவணம்